ກອງປະຊຸມແລກປ່ຽນບົດຮຽນ ກ່ຽວກັບການສຶກສາ ແລະ ສ້າງຈິດສຳນຶກດານສິ່ງແວດລ້ອມ ທົ່ວປະເທດ
ໃນວັນທີ 13 - 14 ກັນຍາ 2018. ກົມສົ່ງເສີມຄຸນນະພາບສິ່ງແວດລ້ອມ (ກສສ), ກະຊວງ ຊັບພະຍາກອນທຳ ມະຊາດ ແລະ ສິ່ງແວດລ້ອມ (ກຊສ) ຮ່ວມມືກັບ ໜ່ວຍງານ ສົ່ງເສີມການສຶກສາສິ່ງແວດລ້ອມ ແລະ ການປ່ຽນແປງດິນຟ້າອາກາດ (ProCEEd), ອົງການ the Deutsche Gesellschaft für Internationale Entwicklung - GIZ ໄດ້ຈັດກອງປະຊຸມແລກປ່ຽນບົດຮຽນ ກ່ຽວກັບ ການສຶກສາ ແລະ ສ້າງຈິດສຳນຶກດ້ານສິ່ງແວດລ້ອມ. ກອງປະຊຸມດັ່ງກ່າວ ແມ່ນໄດ້ຮັບກຽດເປັນປະທານຮ່ວມຂອງທ່ານ ນາງ ຈິດຖະໜອມ ອຸ່ນສີດາ ຮອງຫົວໜ້າກົມສົ່ງເສີມຄຸນນະພາບສິ່ງແວດລ້ອມ ແລະ ທ່ານ ນາງ ຄຣິດສຕີນ່າ ແກອຣໍກີ ຫົວຫນ້າທີ່ປຶກສາໜ່ວຍງານໂປຊີດ. ຊຶ່ງມີຜູ້ເຂົ້າຮ່ວມຈາກ ກສສ ແລະ ຂະແໜງການອ້ອມຂ້າງທີ່ກ່ຽວຂ້ອງ ຈຳນວນ 26 ທ່ານ ແລະ ບັນດາພະແນກ ຊັບພະຍາກອນທຳມະຊາດ ແລະ ສິ່ງແວດລ້ອມ (ພຊສ) ຈຳນວນ 17 ແຂວງ, 1 ນະຄອນຫຼວງ ຈໍານວນ 54 ທ່ານ, ອົງການຄູ່ຮ່ວມງານເຊັ່ນ: ມາຍມີເດຍ, ເອັມຊີຢູ, ສູນພັດທະນາຊົນນະບົດ ແລະ ເຂົ້າໜຽວ ຈໍານວນ 10 ທ່ານ ແລະ ຫ້ອງການຈີໄອແຊດ ໜ່ວຍງານໂປຊີດ ຈຳນວນ 11 ທ່ານ. ລວມທັງໝົດ: 99 ທ່ານ, ຍິງ: 28 ທ່ານ ແລະ ຊາຍ 71 ທ່ານ ກອງປະຊຸມດັ່ງກ່າວຈັດຂື້ນທີ່ ໂຮງແຮມ ເໝືອງແທງ.
Read more: ກອງປະຊຸມແລກປ່ຽນບົດຮຽນ ກ່ຽວກັບການສຶກສາ ແລະ ສ້າງຈິດສຳນຶກດານສິ່ງແວດລ້ອມ ທົ່ວປະເທດ
ກສສ ໄດ້ຍົກລະດັບຄວາມຮູ້ ຄວາມເຂົ້າໃຈ ກ່ຽວກັບ ວຽກງານປະກັນສັງຄົມ ແຫ່ງຊາດ ໃຫ້ແກ່ພະນັງານກຳມະບານຂອງຕົນ
ກົມສົ່ງເສີມຄຸນນະພາບສິ່ງແວດລ້ອມ (ກສສ) , ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ (ກຊສ). ໄດ້ເຜີຍແຜ່ຄວາມຮູ້ຄວາມເຂົ້າໃຈ ໃນວຽກງານປະກັນສັງຄົມ ໃຫ້ແກ່ພະນັກງານກຳມະບານ ຂອງ ກສສ ໃນວັນທີ 2 ຕຸລາ 2018 ໂດຍໃຫ້ກຽດເປັນປະທ່ານຮ່ວມ ຂອງທ່ານ ເກດແກ້ວ ສາລີຈັນ ຫົວໜ້າພະແນກ ສິ່ງແວດລ້ອມທຳມະຊາດ ທັງເປັນຫົວໜ້າກຳມະບານຂອງກົມ ແລະ ທ່ານ ສາຍຄຳ ພັດທະລັກ ຮອງຫົວໜ້າກົມປະກັນສັງຄົມ, ກະຊວງ ແຮງງານສະຫວັດດີການສັງຄົມ ທີຫ້ອງປະຊຸມຂະແໜງສິ່ງແວດລ້ອມ ເຊິ່ງມີຜູ້ເຂົ້າຮ່ວມທັງໝົດ 48 ທ່ານ ແລະ ຕາງໜ້າເຜີຍແຜ່ວຽກງານປະກັນສັງຄົມໂດຍ ທ່ານ ນາງ ດວງເດືອນ ຈັນທະວົງ ຫົວໜ້າພະແນກປະຊາສໍາພັນ, ຫ້ອງການກອງທຶນປະກັນສົງຄົມ ແຫ່ງຊາດ (ຫກປຊ). ຈະມາເຜີຍແຜ່ ກ່ຽວກັບ ພາລະບົດບາດຂອງກອງທຶນ ແຫ່ງຊາດ, ພາບລວມກົດໝາຍ ປະກັນສັງຄົມ, ລັດຖະກອນມີພັນທະແບບໃດຕໍ່ກັບປະກັນສັງຄົມ ແລະ ສິດຜົນປະໂຫຍດທີ່ຈະໄດ້ຮັບຈາກປະກັນສັງຄົມ ຈະໄດ້ຫຍັງແນ່?
Read more: ກສສ ໄດ້ຍົກລະດັບຄວາມຮູ້ ຄວາມເຂົ້າໃຈ ກ່ຽວກັບ ວຽກງານປະກັນສັງຄົມ ແຫ່ງຊາດ ໃຫ້ແກ່ພະນັງານກຳມະບານຂອງຕົນ
ກສສ ຮ່ວມກັບ ProCEEd ໄດ້ຈັດກອງປະຊຸມ ສຳມະນາແລກປ່ຽນບົດຮຽນ ກ່ຽວກັບ ການນຳໃຊ້ “ປຶ້ມຄູ່ມື ການສຶກສາ ແລະ ສ້າງຈິດສຳນຶກດ້ານສິ່ງແວດລ້ອມ”
ເພື່ອເປັນການສ້າງຄວາມອາດສາມາດ ດ້ານການເປັນຄູຝຶກໃນອານາຄົດ ໃຫ້ກັບຄູ່ຮ່ວມງານ ຂອງ ໜ່ວຍງານ ສົ່ງເສີມການສຶກສາສິ່ງແວດລ້ອມ ແລະ ການປ່ຽນແປງດິນຟ້າອາກາດ (ProCEEd) ກ່ຽວກັບ ການຈັດຕັ້ງປະຕິບັດ ວຽກງານການສຶກສາ ແລະ ສ້າງຈິດສໍານຶກດ້ານສິ່ງແວດລ້ອມ, ໃນລະຫວ່າງວັນທີ 17 ຫາ 21 ກັນຍາ 2018, ໄດ້ຈັດກອງປະຊຸມ ສຳມະນາແລກປ່ຽນບົດຮຽນ ກ່ຽວກັບ ການນຳໃຊ້ “ປຶ້ມຄູ່ມື ການສຶກສາ ແລະ ສ້າງຈິດສຳນຶກດ້ານສິ່ງແວດລ້ອມ” ທີ່ ໂຮງແຮມ ເມີກ້ຽວ, ນະຄອນຫຼວງວຽງຈັນ. ຊຶ່ງມີຜູ້ເຂົ້າຮ່ວມທັງໝົດ 16 ທ່ານ ຈາກ ກົມສົ່ງເສີມຄຸນນະພາບສິ່ງແວດລ້ອມ (ກສສ), ພະແນກ ຊັບພະຍາກອນທຳມະຊາດ ແລະ ສິ່ງແວດລ້ອມ (ພຊສ) ແຂວງ ຄໍາມ່ວນ ແລະ ບໍລິສັດ Mind media ໂດຍການໃຫ້ກຽດເປັນຄູຝຶກຂອງ ທ່ານ ເມນເຟຣດ ໂອເພິນ, ຜູ້ຊ່ຽວຊານດ້ານ ການສຶກສາ ແລະ ການສື່ສານ ແລະ ທັງເປັນຜູ້ຂຽນປຶ້ມຄູ່ມືດັ່ງກ່າວ.
Read more: ກສສ ຮ່ວມກັບ ProCEEd ໄດ້ຈັດກອງປະຊຸມ ສຳມະນາແລກປ່ຽນບົດຮຽນ ກ່ຽວກັບ ການນຳໃຊ້ “ປຶ້ມຄູ່ມື ການສຶກສາ ແລະ...
Page 1 of 3